CELEX: 62021TN0310
Language: et
Date: 2021-06-02 00:00:00
Title: Kohtuasi T-310/21: 2. juunil 2021 esitatud hagi – Air Canada versus komisjon

19.7.2021   
            
            
               ET
            
            
               Euroopa Liidu Teataja
            
            
               C 289/48
            
         
      2. juunil 2021 esitatud hagi – Air Canada versus komisjon
      (Kohtuasi T-310/21)
      (2021/C 289/65)
      Kohtumenetluse keel: inglise
      
         Pooled
      
      
         Hageja: Air Canada (Saint-Laurent, Quebec, Kanada) (esindajad: advokaadid T. Soames, I.-Z. Prodromou-Stamoudi ja barrister T. Johnston)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  Mõista Euroopa Liidult, keda esindab komisjon, välja hüvitis kahju eest, mida Air Canadale tekitati sellega, et komisjon jättis maksmata viivise ja liitintressi ELTL artikli 266 esimese lõigu alusel, vastavalt 16. detsembri 2015. aasta kohtuotsusele Air Canada vs. komisjon (T-9/11), ja sellest tulenevalt kohustada teda maksma ELTL artikli 266 teise lõigu, ELTL artikli 268 ja ELTL artikli 340 teise lõigu alusel järgmised summad:
                  
                              —
                           
                           
                              summa, mis vastab võlgnetavale viivisele 21 037 500,00 suuruselt summalt, intressimääraga, mida Euroopa Keskpank kohaldas oma põhiliste refinantseerimistehingute suhtes 1. novembril 2010 (st 1 protsendipunkt), millele lisandub 3,5 protsendipunkti ajavahemiku eest 10. veebruarist 2011 kuni 8. veebruarini 2016, millest arvatakse maha juba tasutud garanteeritud tulu 468 540,80 eurot, ehk 4 264 896,70 eurot, või selle asemel intressimääraga, mida Üldkohus peab asjakohaseks;
                           
                        
                              —
                           
                           
                              summa, mis vastab 4 264 896,70 eurolt arvestatavale intressile, makseviivituse määras ajavahemiku eest 9. veebruarist 2016 kuni intressi kohaldamise kuupäevani (4. veebruar 2021), intressimääraga, mida Euroopa Keskpank kohaldas oma põhiliste refinantseerimistehingute suhtes 1. novembril 2010 (st 1 protsendipunkt), millele lisandub 3,5 protsendipunkti, ehk 958 550,14 eurot (või selle asemel intressimääraga ja ajavahemiku eest, mida Üldkohus peab asjakohaseks), ja
                           
                        
                              —
                           
                           
                              summa, mis vastab liitintressile intressi kohaldamise kuupäeval võlgnetavalt summalt maksmata jäänud intressilt (4 264 896,70 eurot + 958 550,14 eurot: 5 223 446,84 eurot või muu summa, mida Üldkohus peab asjakohaseks), ajavahemku eest 5. veebruarist 2021 kuni kuupäevani, mil komisjoni tasub Air Canadale kõik maksmata viivised, intressimääraga, mida Euroopa Keskpank kohaldas oma põhiliste refinantseerimistehingute suhtes 1. novembril 2010 (st 1 protsendipunkti), millele lisandub 3,5 protsendipunkti, või selle asemel ajavahemiku eest ja intressimääraga, mida Üldkohus peab asjakohaseks.
                           
                        
            
                  —
               
               
                  Lisaks või teise võimalusena tühistada vaidlustatud otsus, ja
               
            
                  —
               
               
                  mõista hageja kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et Euroopa Liit on kohustatud maksma lepingulise kahju hüvitamiseks teatavad summad maksmata jäänud viiviste eest. Hageja väidab, et 8. veebruaril 2016 maksis komisjon hagejale viivise summa, mis vastab nn garanteeritud tulule ajutiselt makselt, mille hageja tasus 10. veebruaril 2011. Hageja väidab, et nn garanteeritud tulu ei vasta talle viivisena võlgnetavatele summadele. Seega väidab hageja, et komisjon rikkus ELTL artiklit 268, ning nõuab, et komisjonilt mõistetaks välja viivis ja liitintress.
               
            
                  1.
               
               
                  Teine väide, et viivisetatlus ei olnud aegunud, ja seetõttu peab Üldkohus tühistama komisjoni 25. märtsi 2021. aasta otsuse (1).
               
            
         (1)  25. märtsi 2021. aasta otsus Ares(2021)2113744.